ROMÂNIA

JUDEȚUL MUREȘ

COMUNA ACĂȚARI

CONSILIUL LOCAL

H O T Ă R Â R E A NR.42

din 31 iulie 2024

pentru aprobarea Regulamentului privind protecția datelor cu caracter personal în cadrul UAT Acățari

 Consiliul local al comunei Acățari,

Având în vedere:

Referatul de aprobare al domnului primar al Comunei Acățari, Osváth Csaba înregistrat cu nr.5211/2024,

Raportul compartimentului/serviciului de resort din cadrul aparatului de specialitate al primarului, înregistrat sub nr.5216/2014,

Avizul Comisiei de specialitate din cadrul Coniliului Local, înregistrat sub nr.80/2024,

Regulamentul (UE) 679/2016 GDPR privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date,

 Legea 180/2018 privind măsuri de punere în aplicare a Regulamentului (UE) 679/2016 privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date,

 Ținând cont de prevederile Legii nr.52/2003 ,privind transparența decizionalã în administrația publicã, republicatã, cu modificările și completările ulterioare,

În temeiul art.196,alin.(1),lit.”a”, coroborat cu prevederile art.243,alin.(1),lit. ”a” din OUG nr.57/2019, privind Codul Administrativ, cu modificările și completările ulterioare,

 H o t ă r â ș t e:

Art.1 Se aprobă Regulamentul privind protecția datelor cu caracter personal în cadrul UAT Acățari conform Anexei nr. 1, care face parte integrantă din prezenta Hotărâre

Art.2 Primarul Comunei Acățari, prin aparatul de specialitate , va duce la îndeplinire prevederile prezentei hotărâri.

Art.3 Prezenta hotărâre se aduce la cunoştinţă publică prin afişare la sediul Primăriei comunei Acățari și pe pagina de web a instituției și se comunică : Instituţiei Prefectului Judeţul Mureș, Primarului Comunei, Serviciului buget finanțe și resurse umane.

Preşedinte de şedinţă,

 Magyari Zoltan

Contrasemnează,

 Secretar general,

 Jozsa Ferenc